छायावादी काव्य की नारी-सृष्टि स्थूल न रह कर वायवी हो गई है ,लेकिन इन कवियों ने नारी जीवन की सुन्दरतम कल्पनाओं और मधुरतम भावनाओं का आलंबन बनाया है. प्रसाद के हृदय में नारी के प्रति अपार सहानुभूति,सात्विक प्रेम और सम्मान है.उनकी नारी सृष्टि विविधतापूर्ण और सुविचारित है.उन्होंने अनेक विधाओं पर कुशलता से लेखनी चलाई लेकिन उनका स्वच्छन्दतावादी कवि का रूप, सभी पर अपनी छाप छोड़ गया.